section_heading: Rad u Parmi
paragraph_text: Sljedeće njegovo značajno djelo je sjajna iluzionistička freska ''Vizija sv. Ivana na Patmosu(1520-21) za kupolu crkve Sv. Ivan Evangelist'' iz Parme. Tri godine kasnije oslikao je kupolu katedrale u Parmi s očaravajućim Uzašašćem djevice Marije, koja je prepuna krugova, uzmičućih figura u perspektivi od dna prema gore. U ta dva djela Correggio je postavio novi standard za oslikavanje crkvenih kupola, koristeći se iluzionističkom sotto in su (odozgo prema gore) perspektivom, te izvršio dubok utjecaj na sve buduće fresko slikare, od Carla Cignanija do Gaudenza Ferrarija, Giovannija Lanfranca i Baciccia. Dinamizam pokreta njegovih likova je nagovještaj budućeg baroknog slikarstva.